als_Latn dik_Latn sag_Latn
Edhe pse ishin thirrur disa herë, e disa prej tyre edhe kishin konfirmuar ardhjen, në moment të fundit u tërhoqën apo nuk u deklaruan fare për pjesëmarrje në konferencën e mbajtur sot për komunitetin LGBTI në politikë.
Ndonëse u theksua rëndësia e të drejtave të këtij komuniteti sidomos në raport me integrime evropiane, ishte pikërisht ministri Bekim Qollaku që mungoi në Konferencë. E dëshpruar nga mungesa e ministrit mbeti ambasadorja e Finlandës në Kosovë Anne Meskanen, e cila disa here u shpreh për rëndësinë e mbështetjes së akterëve politik në ndryshimet që duhet të bëhen në shoqëri sa i përket të drejtave të komunitetit LGBTI.
Në konferencë nuk pati asnjë përfaqësues nga ana e LDK-së. Përveç Alma Lamës e cila kishte deklaruar se nuk mund të marrë pjesë për arsye personale, të tjerë nuk e kishin marrë mundimin të përgjigjen. Për pjesëmarrje ishin ftuar Vjosa Osmani – deputete në Kuvendin e Kosovës, Teuta Sahatqija – deputete dhe kryetare e Grupit të Grave Deputete, dhe Lirie Kajtazi – deputete.
Kurse nga Aleanca për Ardhmërinë e Kosovës ishte kontaktuar Teuta Haxhiu – deputete në Kuvendin e Kosovës, e cila gjithashtu nuk kishte kthyer përgjigje.
als_Latn als_Latn als_Latn als_Latn